2018 yilning 1 dekabr kuni Jizzax viloyatining Zarbdor tumanida fuqaro N.E. (ayol) IIBga murojaat qilgan, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. U shu yil 30 noyabr kuni 2 noma’lum qiz “Oybek” MFYda uning birga yashovchi 7 yoshli qizining qulog‘idagi bir juft ziraklarini yechib, olib ketganliklarini ma’lum qilgan.    Ko‘rilgan choralar natijasida ushbu jinoyatni Zafarobod tuman Iqtisod kasb-hunar kolleji 3-bosqich o‘quvchilari D.J. va M.I. ismli qizlar sodir etganliklari aniqlanib, ushlanganlar. Holat yuzasidan jinoyat ishi qo‘zg‘atilib, tergov harakatlari olib borilmoqda.